High-Altitude Experiments

การทดลองบรรยากาศชั้นสูง

โดยเริ่มการทดลองตั้งแต่ช่วงเดือนมีนาคม ถึงเดือนกรกฎาคม 1942 ใน "ค่ายดาเชา"

การทดลองนี้ถูกดำริขึ้นมาโดย นพ.ซิกมุนด์ ราเชอร์ ซึ่งการทดลองนี้ถูกจัดทำขึ้นมา เพื่อวิจัยดูว่า ถ้านักบินของเยอรมันจะต้องตกดิ่งลงมาจากบรรยากาศระดับความสูงมาก ๆ แล้ว จะมีผลกับนักบินอย่างไรบ้าง ซึ่งการทดลองนี้ ได้สร้างห้องโลหะทรงกลมที่สามารถปรับลดความดันได้ โดยพวกเขาได้จำลองสภาพความกดอากาศที่ระดับความสูง 68,000 ฟุต ด้วยวิธีดูดเอาอากาศออกจากห้องนั้น แล้วจัดมนุษย์มาทำเป็นเหยื่อทดลอง ซึ่งมนุษย์ทดลองนั้น จะได้รับหน้ากากออกซิเจน และบางรายก็ไม่ได้หน้ากากเลย โดยจะทำการทดลองกับเหยื่อดังนี้

การร่อนลงอย่างช้า ๆ ด้วยร่มชูชีพ โดยไม่มีออกซิเจน

การร่อนลงอย่างช้า ๆ ด้วยร่มชูชีพ โดยมีออกซิเจน

การตกลงมาอย่างรวดเร็ว ช่วงก่อนร่มจะกาง โดยไม่มีออกซิเจน

การตกลงมาอย่างรวดเร็ว ช่วงก่อนร่มจะกาง โดยมีออกซิเจน

ซึ่งกลุ่มมนุษย์ทดลองนี้ พวกเขาจะเลือกสุ่มเหยื่อมาประมาณ 200 คน ประกอบไปด้วยเชลยชาวรัสเซีย โปแลนด์ ชาวยิว และนักโทษการเมืองชาวเยอรมันด้วยกันเอง ซึ่งผลการทดลองจะได้อะไรมาบ้างก็ไม่ทราบ แต่ที่แน่ ๆ การทดลองนี้มีเหยื่อมนุษย์ต้องเสียชีวิตถึง 78 คน โดยกลุ่มแพทย์วิจัย จะหลอกเหยื่อว่า ถ้าพวกเขายอมเข้าร่วมการทดลองด้วยความสมัครใจแล้ว ทางทีมงานจะทำเรื่องขอปล่อยตัวเป็นอิสระให้ ซึ่งแน่นอนว่าสุดท้ายแล้ว เหยื่อทุกคนก็ไดพบอิสระจริง ๆ เพราะพวกเขาล้วนได้เสียชีวิตทั้ง ในการทดลองนี้ และในการทดลองอื่น ๆ จนหมดสิ้น

“เหยื่อทดลองยิวอายุ 37 ปี รายหนึ่ง ได้ถูกทดสอบที่ความสูง 12 กิโลเมตร เมื่อผ่านไป 4 นาที สภาพของเหยื่อจะมีเหงื่อออกจนท่วมตัว และมีอาการหัวส่ายไปมา เมื่อเข้าสู่นาทีที่ 5 เหยื่อทดลองจะเริ่มเป็นตะคริว และหลังจากผ่านนาทีที่ 6 ไปจนถึงนาทีที่10 การหายใจของเหยื่อจะเริ่มถี่ขึ้น และหมดสติ จนผ่านนาทีที่ 11 ไปจนถึงนาทีที่ 30 การหายใจของเหยื่อทดลองก็จะช้าลงเหลือประมาณสามครั้งต่อนาที จนในที่สุดก็หยุดหายใจ โดยสภาพผิวของเหยื่อเริ่มเป็นจ้ำสีน้ำเงิน น้ำลายฟูมปาก และหัวใจจะหยุดเต้นภายในหนึ่งชั่วโมง”  
  
“ซึ่งผลการชันสูตรศพนั้นพบว่า ช่องเยื่อหุ้มหัวใจมีของเหลวอยู่เต็ม และหลอดเลือดในสมองก็มีฟองอากาศมากขึ้นอย่างชัดเจน”