Sea-water Experiments

การทดลองน้ำทะเล

การทดลองนี้เพื่อประโยชน์กองทัพอากาศและกองทัพเรือ ตามสมมุติฐานว่าถ้าทหารเหล่านี้ต้องไปลอยอยู่ในทะเล จะทำอย่างไรให้น้ำทะเลดื่มได้ เหยื่อการทดลอง 44 คน ถูกให้งดอาหารนาน 5-9 วัน

โดยนักโทษถูกหลอกมาว่าจะให้มาทำความสะอาด เนื่องจากต้องหลอกว่าไม่ใช่น้ำทะเล จึงต้องปรุงรสไม่ให้เค็ม เรียกว่าน้ำเบอร์กาทิต (berkatit) แต่น้ำนี้ยังมีเกลือแร่ทุกอย่างเหมือนน้ำทะเลครบ สมมติฐานคือ คาดว่าต้องดื่มเกิน 6 วันจึงจะเป็นอันตราย และเสียชีวิตเมื่อดื่มเกิน 12 วัน

การทดลองแบ่งออกเป็นกลุ่ม กลุ่มหนึ่งไม่ได้รับอาหารใดๆ เลย อีกกลุ่มได้รับอาหารเช่น ขนมปังกรอบ นมผง เนย ไขมัน นักโทษคนหนึ่งที่เคยโดนทดลองแล้วรอดมาได้เขาเล่าให้ฟังว่า ก่อนการทดลองจะได้รับอาหารก่อนหนึ่งสัปดาห์เต็ม (ถ้าสภาพร่างกายนักโทษผอมแห้ง มันจะไม่เหมือนสภาพทหารที่ลอยคอกลางทะเล) มีนักโทษประมาณ 40 คน ที่โดนทดลอง หลังจากนั้นโดนกรอกน้ำเค็มให้ดื่มโดยไม่ได้รับอาหาร สามครั้งต่อวัน ตอนเย็นเป็นน้ำสีเหลือง และเจาะตับไปตรวจ บางคนถูกเจาะน้ำไขสันหลัง มีการชั่งน้ำหนักด้วย ผ่านไปไม่กี่วันจะคลุ้มคลั่งเป็นบ้า เห็นภาพหลอน น้ำลาย ฟูมปาก เห่า ท้องร่วง ชักกระตุก ส่วนใหญ่จะเสียสติไปเลยหรือไม่ก็ตาย